ઈમામતના વિષય ઉપર કુરઆનની આયતો.

જનાબ આકા એ ડૉકટર કન્દહારી

ઇમામતની આયતો: ભાગ - ૭

**ત્રીજી આયત:** આયતે બલ્લીગ, ભાગ - ૧ - જાહેરી અર્થઘટન

# આયતે બલ્લીગ નું જાહેરી અર્થઘટન

بسم الله الرّحمن الرّحیم

السلام علیک یا امیرالمومنین و رحمه الله و برکاته

આ ચર્ચાને આગળ વધારતા, આપણે ઇમામતના વિષય ઉપર કુરઆનની અઝીમ આયતની ત્રીજી આયત, આયતે બલ્લીગની તપાસ કરીશું. કુરઆનમાં સુરએ માએદહ, કે જે મદીની સુરા છે, આયત નં. 67 માં કુરઆન મજીદ રસુલુલ્લાહ (સ.અ.વ.) ને ફરમાવે છે.

يأَيهُّا الرَّسُولُ بَلِّغْ مَا أُنزِلَ إِلَيْكَ مِن رَّبِّكَ وَ إِن لَّمْ تَفْعَلْ فَمَا بَلَّغْتَ رِسَالَتَهُ وَ اللَّهُ يَعْصِمُكَ مِنَ النَّاسِ إِنَّ اللَّهَ لَا يهَدِى الْقَوْمَ الْكَافِرِين

*અય રસૂલ! જે કાંઇ તમારા પરવરદિગાર તરફથી તમારી તરફ ઉતારવામાં આવ્યું છે તે (લોકો સુધી) પહોંચાડી દો; અને જો તમે તેમ ન કર્યું તો જાણે તેં તેનો (કોઇ પણ) સંદેશો પહોંચાડ્યો જ નહિ; અને અલ્લાહ તને લોકોના શર્રથી સુરક્ષિત રાખશે; નિસંશય અલ્લાહ ઇન્કાર કરનારી કૌમની હિદાયત કરતો નથી.*

આ આયતને આયતે બલ્લીગ કહે છે. આપણી આયતે બલ્લીગની ચર્ચા અને ઇમામતની ચર્ચાની સાથેના સંબંધ ત્રણ તબક્કામાં હશે.

1. આ આયત શબ્દસમૂહો અને અર્થઘટન ઉપર ચર્ચા
2. આયતનું શાને નુઝુલ
3. આ આયતના ચર્ચાના વિષય અહલે સુન્નત સાથે વાત ચીત

## ૧. આ આયત શબ્દસમૂહો અને અર્થઘટન ઉપર ચર્ચા

## મુદ્દો-૧:

આ આયની શરૂઆત હઝરત રસુલુલ્લાહ (સ.અ.વ.) ની સાથે با یا ایّها النّبی નથી આવ્યું. કુરઆનના અમુક આયતોમાં અલ્લાહ તબારક વ તઆલા હઝરત રસુલુલ્લાહ (સ.અ.વ.) ને یا ایّها النّبی ના શબ્દની સાથે સંબોધન કર્યું છે. પરંતુ આ આયતમાં અલ્લાહ તબારક વ તઆલા હઝરત રસુલુલ્લાહ (સ.અ.વ.) થકી એક હુક્મ પહોંચાડવા ચાહે છે. તેઓને રસુલ શબ્દથી સંબોધન કરે છે એટલે કે અય રસુલુલ્લાહ તમે મીશન અને રિસાલત ધરાવો છો. આયતમાં بَلِّغ શબ્દની સાથે یا ایها الرسول આવેલ છે, તે બતાવે છે કે અલ્લાહ તબારક વ તઆલાએ રસુલુલ્લાહ (સ.અ.વ.) ઉપર જવાદારી નાંખી છે કે તેઓ એક મિશનને અંજામ આપે અને તે મિશનની જવાબદારી રસુલુલ્લાહ (સ.અ.વ.) ના ખભા પર મુકવામાં આવી છે.

## મુદ્દો-૨

કઇ વસ્તુ પહોંચાડવાની છે? રસુલુલ્લાહ (સ.અ.વ.) જે કંઇ પણ પહોંચાડવા માટે જવાબદાર છે, તે ખૂદ રસુલુલ્લાહ (સ.અ.વ.) નો પોતાનો નિર્ણય નથી. રસુલુલ્લાહ (સ.અ.વ.) ની પોતાનો અંગત અભિપ્રાય ન હતો. કારણ કે આપણે રસુલુલ્લાહ (સ.અ.વ.) કોઇ વ્યક્તિગત અભિપ્રાય ધરાવે છે તેવી માન્યતા ધરાવતા નથી. અને આપણે રસુલુલ્લાહ (સ.અ.વ.) ને મઅસૂમ માનીએ છીએ, અને આપણે યકીન ધરાવીએ છીએ કે આપ (સ.અ.વ.) જે કાંઇ કહે છે તે અલ્લાહ તબારક વ તઆલાના તરફથી કહી રહ્યા છે, પરંતુ આયત આ તાકીદ કરે છે કે જે કંઇ પણ તમારા પરવરદિગાર આપ (સ.અ.વ.) ઉપર નાઝિલ કર્યું છે જરૂરી છે કે તેઓ તેને લોકો સુધી પહોંચાડી દે. તેથી આ એક જવાબદારી અને ઇલાહી રિસાલત છે.

## મુદ્દો-૩:

જો આપે આ જવાબદારી ને અદા ન કરી અને અલ્લાહ તબારક વ તઆલાની તે વાતને આપ (સ.અ.વ.) એ લોકો સુધી ન પહોંચાડી, તો આપે આપની રિસાલત અને આપની જવાદારીને જ અંજામ નથી આપી. અહીં આ વાત નોંધપાત્ર છે કુરઆન મજીદમાં ફક્ત આ જ એક આયતમાં, અલ્લાહ તબારક વ તઆલા એ રસુલુલ્લાહ (સ.અ.વ.) ને એવી રીતે ધમકી આપી છે કે જો આપે પહોંચાડ્યું નહી, તો આપ (સ.અ.વ.) એ પોતાનું ઇલાહી રીસાલતનું કોઇપણ કામ જ અંજામ આપ્યું નથી. બસ એક આ આયતમાં જ હુકમ અને ધમકી બંને એક સાથે આપવામાં આવેલ છે.

કુરઆન મજીદમાં ૬૦૦૦ થી વધારે આયતો તોહીદ અથવા મઆદ અથવા જન્નત અથવા જહન્નમ અથવા નમાઝ અને હજ અને અહકામ અથવા મુશ્રીક અને અહલે કિતાબ ના વિષે આવેલી છે. અલ્લાહ તબારક વ તઆલાએ આ આયતોમાંથી એકપણ આયતમાં કહ્યું નથી કે રસુલુલ્લાહ (સ.અ.વ.) એ કહેવુંજ પડશે અને ધમકી નથી આપી કે જો ન પહોંચાડ્યું તો રિસાલતનું કોઇપણ કામ જ અંજામ નથી આપ્યું.

આ તો કેવો વસ્તુ વિષય છે કે બાકીના બધાજ વિષયો કે જેને રસુલુલ્લાહ (સ.અ.વ.) એ ની ૨૩ વરસની લાંબી રિસાલતની દરમ્યાન સ્પષ્ટ કરેલા હતા તેને છોડીને, તેના માટે હુકમ અને ધમકી બન્ને એક સાથે આપવામાં આવેલા છે? આ આયતનો સાૈથી વધારે મહત્વનું વાક્ય છે.

એ મુદ્દો કે જે ધ્યાનમાં રહેવો જ જોઇએ તે એ છે કે બધા મુસલમાનો સારી રીતે જાણે છે કે હઝરત રસુલુલ્લાહ (સ.અ.વ.) અલ્લાહ તબારક વ તઆલાને સંપૂર્ણ તસ્લીમ હતા અને આપ (સ.અ.વ.) તરફથી ઇલાહી ફરમાન માટે જરા બરાબર પણ નાફરમાનીનો અવકાશ ન હતો. આપ (સ.અ.વ.) અલ્લાહ તબારક વ તઆલાના સાૈથી મોટા રસુલ છે અને અશ્‌રફુલ મખ્લુકાત છે અને અલ્લાહ તબારક વ તઆલાના સાૈથી વધારે ફરમાબરદાર બંદા છે.

કુરઆન બીજા મુબ્લીગોના બારામાં ફરમાવે છે

الَّذينَ يُبَلِّغُونَ رِسالاتِ اللَّهِ وَ يَخْشَوْنَهُ وَ لا يَخْشَوْنَ أَحَداً إِلاَّ اللَّهَ وَ كَفى‏ بِاللَّهِ حَسيباً

*એ લોકો કે જેઓ અલ્લાહના સંદેશા (લોકોને) પહોંચાડી દે છે અને તેનાથી જ ડરે છે અને તેઓ અલ્લાહના સિવાય કોઇથી ડરતા નથી; અને હિસાબ લેવા માટે અલ્લાહ પૂરતો છે.*

(સુરએ અહઝાબ - ૩૯)

આવા પ્રકારના મુબ્લીગના કુરઆન દ્વારા વખાણ કરવામાં આવે છે, શું તે શક્ય છે કે રસુલુલ્લાહ (સ.અ.વ.) મુબ્લીગની સિફત ધરાવતા ન હોય અને આપ (સ.અ.વ.) ને હુકમ અને ધમકીની જરૂરત પડે !!! ???

એવું લાગે છે કે હુક્મ અને આ ધમકી અને તે બન્નેને એક આયતમાં જોડી દેવું તેનો સંબંધ એ બાબતની સાથે નથી કે નઉઝોબિલ્લાહ કદાચ હઝરત રસુલુલ્લાહ (સ.અ.વ.) ને આ પયગામને પહોંચાડવામા કોઇ ભય હતો અને અલ્લાહ તબારક વ તઆલા હુકમ અને ધમકી સાથે રસુલુલ્લાહ (સ.અ.વ.) ને આ કામ કરવા માટે મજબુર કર્યા હોય. નહીં નહીં. અલ્લાહ તબારક વ તઆલાએ ચાહે છે કે તે લોકોને આ હુક્મના મહત્તવને સમજાવે. હઝરત રસુલુલ્લાહ (સ.અ.વ.) અલ્લાહ તબારક વ તઆલાના એટલી હદે તાબેઅ છે કે યકીનન આપ (સ.અ.વ.) આ કાર્ય ને સારી રીતે અંજામ આપશે અને આપ (સ.અ.વ.) ને આ ધમકીની જરૂરત નથી.

અલ્લાહ તબારક વ તઆલાનું આ સંબોધન એવા શિક્ષકના જેવું છે કે જે ક્લાસ રૂમમાં દર્સ શરૂ કરતા પહેલા વિદ્યાર્થીઓને કહી દે કે અગર તમે આ જવાબદારી અદા ન કરો તો કાલે ક્લાસમાં નહીં આવતા. આ ખાત્રી કરવા માટે તે લખે છે. શિક્ષક આ તાકીદ વડે ચાહે છે કે ક્લાસના બધાજ મેમ્બરોને આ કામનું મહત્વ સમજાય જાય.

આ આયતમાં પણ અલ્લાહ તબારક વ તઆલા ચાહે છે કે, આ હુકમની અહમીય્યત અને મકામ થી ઇસ્લામી સમાજના લોકોને પરિચય કરી દે અને કહો કે આ કામ એટલુ બધુ મહત્વનું છે કે અલ્લાહ તબારક વ તઆલા પોતાના નબીને પણ હુકમ આપે છે, અને આ હુકમની સાથે તેન અંજામ ન આપવાની અશકય ધારણાની સાથેે , તે ધમકી પણ આપે છે.

તે મુદ્દો જે આ મસઅલાને સંપૂર્ણ કરે છે તે એ છે કે અહીંયા રીસાલતનું અર્થ શું થાય છે? શું આ આયત માં દર્શાવવામાં આવેલી જવાબદારી અને રીસાલત એ છે જે કહેવામાં આવેલ છે કે અગર અંજામ ન આપ્યું અને ન પહોંચાડ્યું, ઇલાહી રીસાલતને અંજામ આપી નથી. શું આ હુકમને પહોંચાડવો એ રીસાલતનો ખાસ ભાગ છે કે પછી રસુલુલ્લાહ (સ.અ.વ.) નું સંપૂર્ણ રીસાલત અને નબુવ્વત છે?

જો આપણે પહેલા અર્થને સ્વિકારીએ, તો તેનો અર્થ એ છે કે જો તમે આ પયગામ ન પહોંચાડ્યો તો આપ (સ.અ.વ.) એ આ રિસાલતના મીશન અંજામ નથી આપ્યું. આ પુનરાવર્તન છે. આ બાબત કુરઆનની સાહિત્યક ભૂલ ગણાય અને કુરઆનની બલાગત સાથે સુસંગત નથી તે કહેવાની જરૂરત નથી.

એટલા માટે, આલિમો વધુ સચોટ રીતે બયાન કરે છેઃ અહીંયા રિસાલાતની વાત એ રિસાલતે જુઝઇ કે જે કુરઆનની બલાગતની ઉપર સવાલ ઉભો કરે તે નથી. અહીંયા રિસાલત એ રિસાલતે કુલ્લી છે. એટલે કે જો આપ (સ.અ.વ.) આ પયગામ ન પહોંચાડ્યો તો સંપૂર્ણ નબુવ્વત ઉપર સવાલ ઉભો થશે. અય રસુલ (સ.અ.વ.) આ હુકમને પહોંચાડવું આપ (સ.અ.વ.) ની સંપૂર્ણ રિસાલતના સમાન છે.

## મુદ્દો-૪:

والله یعصمک من الناس. કુરઆનની આયતમાં શબ્દ ناس ક્યારેક હકારાત્મક અર્થ ધરાવે છે એટલે કે સામાન્ય લોકો માટે અને ક્યારેક મોઅમીનો માટે, પરંતુ ક્યારેક નકારાત્મક અર્થ ધરાવે છે, એટલે કે કાફિરો અને મુનાફીકો અને વિરોધીઓ.

દાખલા તરીકે કુરઆનમાં સુરએ આલે ઇમરાન ૧૭૩ આયતમાં ફરમાવવામાં આવે છે કે

الَّذِينَ قَالَ لَهُمُ النَّاسُ إِنَّ النَّاسَ قَدْ جَمَعُواْ لَكُمْ فَاخْشَوْهُمْ فَزَادَهُمْ إِيمَانًا

*આ તે (લોકો) છે કે જેમને લોકોએ કહ્યું કે નિસંશય (દુશ્મન) લોકોએ તમારા (મુકાબલા) માટે (ભારે) લશ્કર ભેગું કરી લીધું છે માટે તેમનાથી ડરતા રહો ત્યારે (ભય પામવાને બદલે) આ ખબરે તેમના ઈમાનને વધુ વધારી મૂકયું,*

ناس નો અહીંયા નકારાત્મક અર્થ છે. પ્રથમ શબ્દમાં તેનો અર્થ મુનાફેકીન છે, બીજા શબ્દમાં તેનો અર્થ કાફિરો છે.

આ આયતના ચર્ચા હેઠળમાં, ناس નો નકારાત્મક અર્થ પણ થાય છે, કારણ કે કુરઆન મજીદ ફરમાવે છેઃ و الله یعصمک من الناس રસુલુલ્લાહ (સ.અ.વ.) તેમનાથી ભય પામે છે અને રસુલુલ્લાહ (સ.અ.વ.) નો આ ભય વ્યક્તિગત ભય નથી. આ જાનનો ભય નથી. આ તબલીગના હુકમનો ડર એ છે કે આ હુકમના બયાન કરવાથી દીનમાં મુશ્કેલીઓ સામનો કરવો પડે નહી? એવું ન થાય કે તેમનો વિરોધ થાય, એવું ન થાય કે તેઓ આ ભાર નીચે દબાઇ જાય, હંગામા અને શોર મચાવા માટે નહીં. તેથી આ વાક્ય આ વાત સુચવે છે કે તે સમયે ઇસ્લામી સમાજમાં એવા લોકો મવજુદ હતા જે આ હુકમના એલાનનો વિરોધ કરતા હતા. અને રસુલુલ્લાહ (સ.અ.વ.) તેમના વિરોધથી ડરે છે, એવું ન થાય કે તેઓ મુસલમાનોના દીન અને ઇમાનને ચાલુ રાખવાના માર્ગોમાં મુશ્કેલીઓ અને અવરોધો ઉભા કરી નાખે. અલ્લાહ તબારક વ તઆલા રસુલુલ્લાહ (સ.અ.વ.) ને ખાતરી આપે છે કે તમે તેમનાથી ડરશો નહી. તેઓ આ એલાનની મુખાલેફત કરવામાં કામ્યાબ નહી થાય. (તેઓ આ પયગામનો વિરોધ કરવામાં સફળ થશે નહીં) અલ્લાહ તબારક વ તઆલા આપ (સ.અ.વ.) ની હિફાઝત કરશે. બુરાઇ તેમને પોતાની પાસે પાછી લઇ આવે છે.

## મુદ્દો-૫:

 ان الله لا یهدی القوم الکافرین બેશક અલ્લાહ તબારક વ તઆલા કાફિરોની હિદાયત કરતો નથી. એવું લાગે છે કે અહીંયા કાફિર વાત છે તે સંપૂર્ણ કાફિરની વાત નથી કરવામાં આવી. પરંતુ અહીં કુફ્ર, એનો હુકમનો ઇન્કાર કરવો છે જે હુક્મ પહોંચાડવાની રસુલુલ્લાહ (સ.અ.વ.) ને જવાબદારી આપવામાં આવેલી છે. અલ્લાહ તબારક વ તઆલા તેઓને કાફિરો ગણાવી રહ્યો છે. એટલે કે એ મુસલમાનો જેમણે આ હુકમનું પાલન નથી કર્યું. અલ્લાહ તબારક વ તઆલા તેઓને કાફિરો તરીકે ગણાવી રહ્યો છે. અલ્લાહ તબારક વ તઆલા આવા લોકોની હિદાયત કરશે નહી.